2002/369/EY: EU—Meksiko-yhteisneuvoston päätös N:o 2/2002, tehty 13 päivänä toukokuuta 2002, EU—Meksiko-yhteisneuvoston päätöksen N:o 2/2000 liitteissä I ja II lueteltujen tiettyjen tuotteiden tullien poistamisen nopeuttamisesta



Virallinen lehti nro L 133 , 18/05/2002 s. 0023 - 0027



EU-Meksiko-yhteisneuvoston päätös N:o 2/2002, tehty 13 päivänä toukokuuta 2002, EU-Meksiko-yhteisneuvoston päätöksen N:o 2/2000 liitteissä I ja II lueteltujen tiettyjen tuotteiden tullien poistamisen nopeuttamisesta (2002/369/EY) YHTEISNEUVOSTO, joka ottaa huomioon Brysselissä 8 päivänä joulukuuta 1997 allekirjoitetun Euroopan yhteisön ja sen jäsenvaltioiden sekä Meksikon yhdysvaltojen sopimuksen taloudellisesta kumppanuudesta, poliittisesta yhteensovittamisesta ja yhteistyöstä(1), ottaa huomioon 23 päivänä maaliskuuta 2000 tehdyn EU-Meksiko-yhteisneuvoston päätöksen N:o 2/2000, jäljempänä "päätös N:o 2/2000", ja erityisesti sen 3 artiklan 5 kohdan(2), sekä katsoo seuraavaa: (1) Päätöksen N:o 2/2000 3 artiklan 5 kohta antaa yhteisneuvostolle valtuudet alentaa tulleja 4-10 artiklassa säädettyä nopeammin tai muutoin parantaa näiden artiklojen mukaisia markkinoillepääsyn ehtoja. (2) Yhteisneuvoston päätös nopeuttaa tietyn tullin poistamista tai muutoin parantaa markkinoillepääsyn ehtoja saa etusijan niihin ehtoihin nähden, jotka on vahvistettu asianomaisen tuotteen osalta 4-10 artiklassa, ON PÄÄTTÄNYT SEURAAVAA: 1 artikla Sopimuspuolet nopeuttavat päätöksen N:o 2/2000 liitteisiin I ja II sisältyviin tiettyihin alkuperätuotteisiin sovellettavien tullien poistamista tämän päätöksen 2 ja 3 artiklan mukaisesti. 2 artikla Meksiko nopeuttaa liitteessä I lueteltujen Euroopan yhteisöstä peräisin olevien tavaroiden tullien poistamista. 3 artikla Euroopan yhteisö nopeuttaa liitteessä II lueteltujen Meksikosta peräisin olevien tavaroiden alkuperätuotteiden tullien poistamista. 4 artikla Tämä päätös korvaa ne ehdot, jotka on vahvistettu asianomaisen tuotteen osalta päätöksen N:o 2/2000 4-10 artiklassa. 5 artikla Tämä päätös tulee voimaan viidentenä päivänä sen jälkeen kun EU-Meksiko-yhteisneuvosto on tehnyt tämän päätöksen. Tehty Brysselissä 13 päivänä toukokuuta 2002. Yhteisneuvoston puolesta J. Piqué I Camps L. E. Derbez Bautista (1) EYVL L 276, 28.10.2000, s. 45. (2) EYVL L 157, 30.6.2000, s. 10. LIITE I Euroopan yhteisöstä peräisin olevien tavaroiden tariffinimikkeet, joiden tullien poistamista Meksiko nopeuttaa a) Euroopan yhteisöstä peräisin olevat tavarat, joiden tullit Meksiko poistaa tämän päätöksen voimaantulopäivänä(1) TARIFFINIMIKE - OHJEELLINEN KUVAUS >TAULUKON PAIKKA> Oltava vuoden 2002 HS-nimikkeistön mukainen b) Meksiko poistaa Euroopan yhteisöstä peräisin olevilta tavaroilta liitteen II (Meksikon tullien poistoluettelo) C jakson 2.1 kohdassa vahvistetut moottoriajoneuvojen tariffikiintiön tullit tämän päätöksen voimaantulopäivänä. (1) (Sana "Unicamente" osoittaa, että kuvaus viittaa ainoastaan tariffinimikkeeseen kuuluvaa tavaraa koskevan toimintatavan nopeuttamiseen. Se vastaa WTO:n terminologian ilmaisua "ex out".) LIITE II Meksikosta peräisin olevien tavaroiden tariffinimikkeet, joiden tullien poistamista Euroopan yhteisö nopeuttaa Meksikosta peräisin olevat tavarat, joiden tullit Euroopan yhteisö poistaa tämän päätöksen voimaantulopäivänä: >TAULUKON PAIKKA>